IKTATÓSZÁM: 07-7/67-2/2017 TÁRGY:A Pécs és környéke szociális alapszolgáltatási és gyemekjóléti alapellátási központ és családi bölcsőde hálózat alapító okiratának módosítása

Melléklet:2 db

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2017. március 2.**-**i NYÍLT ÜLÉSÉRE

Előterjesztő: PFEFFER JÓZSEF

előterjesztés készítője: Gusa Erna szociális ügyintéző

ELŐADÓ:Pfeffer József elnök

HIVATALI KOORDINÁTOR: .

Véleményezésre megkapta:

- -

- -

- -

- -

bizottsági tárgyalás: számA:

PÉNZÜGYI ÉS ÜGYRENDI BIZOTTSÁG-..(2017.(03.01)

ELNÖKSÉG-

- -

Illetékes tisztségviselő: DR. ŐRI LÁSZLÓ ALPOLGÁRMESTER

Tisztelt Társulási Tanács!

A Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat Pécs Németh L. u. 6/b. sz. alatti Kicsi Kék Családi Bölcsődéje Pécs Megyei Jogú Város Önkormányzata tulajdonában álló épületben működik. Az Önkormányzat TOP pályázati keretből az ingatlant 2017. szeptembertől felújítja. A bölcsőde épületének jelenlegi állapota miatt azonban a munkálatokat soron kívül megkezdik.

A Társulás fenntartásában működő családi bölcsőde ideiglenesen az Önkormányzat közreműködésével az Apáczai Nevelési és Általános Művelődési Központ 2. számú óvodájának földszinti épületébe költözik a felújítási munkálatok befejezéséig.

A családi bölcsőde ellátottai, alkalmazottai itt kapnak elhelyezést, és a meglévő berendezési és felszerelési tárgyak is átszállításra kerülnek. Az étkezést szolgáltatásvásárlással oldja meg az intézmény.

Az intézményvezető a telephelyváltozásból adódó tájékoztatási kötelezettségének soron kívül eleget tesz.

Az intézmény címének változását át kell vezetni az intézmény alapító okiratában, szervezeti és működési szabályzatában, a családi bölcsőde és a telephely szakmai programjában, melyek a 6. és a 7. napirend keretében kerülnek elfogadásra. A változásnak a szolgáltatói nyilvántartásban történő átvezetéséről gondoskodni szükséges.

Az új telephelyre vonatkozóan a fenntartónak haszonkölcsön szerződést kell kötnie.

Kérem a Tisztelt Társulási Tanácsot, hogy az intézmény Alapító Okiratát Módosító Okiratot és a módosításokkal egységes szerkezetbe foglalt Alapító Okiratát szíveskedjen a melléklet szerinti tartalommal elfogadni.

Pécs, 2017.február 20.

**Pfeffer József**

**elnök**